See siin on üks väga õnnelik postitus!  Henri saavutas eile WCOOP-i 20. turniiril - $1,050 NL Hold'em  $3,000,000 garanteeritud - 7. koha.  Vähe sellest, et niigi on uhke tunne teda isiklikult tunda ja lausa sõbraks nimetada, sain ka puhast isiklikku kasu.  Nimelt oli imre henrilt väikese arvu turniiriosakuid ostnud ning kuna meil on koos nende perega kohe-kohe ees sõit Unibet Open Milano turniirile, siis tegime impsuga omavahel veel lisakokkuleppe, et lisaks meie oma ponnistustele (millest kirjutasin eelmises postituses) lisame ka henri käest võimaliku saadava tulu minu Unibet Openi  turniiripileti kassasse.  Alustasime siis eile kolmekesi seda kassat täitma: mina Pacificus, imps ja henri PokerStarsis. Mina kukkusin oma turniirilt üsna kärmelt välja, kuigi kohe alguses sain peaaegu duubli AK v AQ. Õnnestus ise üks suurem viga teha, kui 7-high lauaga suutsin end 88-ga veenda shortstacki all-in'i ära callima - vastane näitas JJ. Seejärel leidsin teise short'i 22 all-in pushi vastu AA ja kukkusin päris pisikeseks, sest 2 tahtis tulla. Lõpuks surin QQ v AK.  Igatahes saatsin oma kogutud hea  karma meestele, sest neil olidki suuremad ja tähtsamad turniirid.  Paraku oli impsul WCOOP Stud hi-lo turniiril kaardipakk täielikult jääs ning ka tema ei pidanud oma turniiril kaua vastu.  Ja jäigi meist kolmest platsile vaid Henri. Rahadesse oli ta jõudnud juba eelmisel ööl ja kogu see asi sai ainult veelgi paremaks minna. Ülejäänud öö veetsimegi imrega diivanil läpakas nina ees ja elasime kogu hingest toimuvale kaasa. Me ei olnud tegelikul sugugi ainsad, finaallaua ajaks oli PokerNewsi chatroomis  veel terve ports railbird'e. Ma ei hakka tegema siin ülevaadet turniiri käigust (Klamber on foorumisse korraliku reportaaži juba nagunii ära teinud ja eriti suured huvilised vaatasid seda ju lausa oma silmadega nagunii) mainin ainult veelkord, et tegemist oli tohutult haarava ja lõppkokkuvõttes igati elamusterohke ning tulusa ööga.  See oli kannatlikkuse ning samas julge mängu kombinatsiooni õiglane ja tubli võit!  Õnnitlused!